
( 
Prefata la editia a doua 
) ) 


Cel puţin 7 motive au stat la baza alcătuirii acestei a 


doua ediții a monografiei ilustrate : 


1. 


Lucrarea s-a dorit a fi un cadou din partea autorului către 
locul copilăriei şi al formării personalității pe băncile 
Liceului “Mircea cel Bătrân” din Călimăneşti. 

Concurenta prea mare a Văii Prahovei şi din acest motiv 
dorinţa de a echilibra şi a atrage atenţia asupra acestor 
locuri minunate pline de istorie şi parfum de epocă (să 
amintim numai de Posada, Cozia, Masa lui Traian, 
Drăgăşani,...), aflate la confluenţa marilor drumuri 
eoropeano-asiatice. 


Pasiunea de cartofil. Studiul atent al istoriei, artei, culturii 
şi civilizaţiei printr-o nouă modalitate de cercetare cu 
ajutorul cărţilor poştale şi realizarea unei altfel de 
prezentări cu ajutorul tehnicilor moderne ale informaticii 
dată fiind o altă pasiune a autorului — calculatorul. 


Deschiderea oferită de Revoluţia Română, explozia de 
informaţie precum şi accesul la mijloacele cele mai 
moderne ale tehnicii — calculatoarele. Prezentarea 
intenţiei apariţiei cărţii a avut loc pentru prima dată la 
Casa de Cultură din Călimăneşti într-o manieră 
informatizată (01.07.1997), efectul de unicitate al lansării 
ei printr-un alt mod decât cel tradiţional, cel al preluării 
imaginilor din calculator şi proiectarea pe ecranul sălii 
având ca urmare apariţia cărţii după numai 2 luni de la 
prezentare. Pentru prima dată limbajul calculatorului a 

înlocuit pe cel obişnuit, al omului, impresionând o 
întreagă audienţă. 


5. Obţinerea premiului III în rang de medalie de bronz la 
primul For Internaţional de Cartofilie - Bucureşti mai 
1998 - şi diplomă la Expoziţia Internaţională de Filatelie 
EFIRO'98 în septembrie la Palatul Parlamentului. 


6. Cercul de Numismatică ai cărui oameni deosebiti ca d-l 
Aurică Smaranda, d-l academician Preda, d-l Prof. 
Donoiu şi-au pus amprenta asupra mea precum şi 
Clubul de Cartofilie din Bucureşti. 


7. Şi nu în ultimul rând, mamei mele, Maria Zamfirache, 
căreia îi dedic eforturile pentru încercarea, dacă nu 
aventura, de a scoate la iveală această carte. 


Lucrarea e structurată pe capitole, fiecare reprezentând 
o anume specificitate. A fost integral procesată digital cu 
programe specifice calculatorului, iar prezentarea ei în iulie 
1997 la Călimăneşti s-a realizat integral prin mijloacele tehnicii 
informatice prin preluarea animației realizate cu pachetele de 
programe Premiere şi Power Point şi transmiterea lor pe 
ecranul Casei de Cultură prin intermediul unui retroproiector 
3M, bucurâdu-se de un real interes, fiind pentru întâia dată 
când limbajul obişnuit al lansărilor de carte a fost înlocuit cu 
cel specific calculatoarelor. 


Demn de amintit aici e şi realizarea unei pagini de 
publicitate pe Internet care poate fi accesată din orice loc din 
lume cunoscând doar o simplă adresă: 


http://www.geocities.com/danzamfirache 

Dacă primul capitol este consacrat studiului primelor 
apariţii de ilustrate, unele înainte de 1900, cu vechile clădiri şi 
drumuri de ţară nepietruite, în celelalte capitole sunt ilustrate 
concis vilele oraşului — unele dintre ele amintind parfumul unei 
epoci trecute, istoria Pavilionului Central — emblemă a staţiunii 
construit în stil helvetic, apoi parcurile cu farmecul lor şi al 
cazinourilor, restaurantelor, foişoarelor unde cânta fanfara 
militară, portul popular - splendidă îndeletnicire a oamenilor, 
formă de transmitere a unui mesteşug aparte, chiar unic în 
zonă. Nu am uitat binenţeles locurile pline de istorie: 
monumentele istorice: masa lui Traian, Cozia, Schitul Ostrov, 
bisericile, castrul roman, dar şi drumul care străbate şerpuind 
un defileu sălbatic dar mai ales pitoresc, săpat în stâncă încă 
de pe vremea romanilor. 


Un capitol special l-am consacrat minunatului loc care a 
fost Insula Ostrov, formată de cele 2 braţe ale Oltului, loc de 
referinţă al oraşului, unde oamenii şi acum mai scapă câte o 
lacrimă la amitirea imaginilor de neînlocuit de altădată. Aşa s-a 
întâmplat la Casa de Cultură din Călimăneşti în iulie 1997 
când a avut loc prezentarea lucrării. 


ŞI, ca un iubitor de locuri natale binenţeles că nu am 
putut uita locul unde m-am născut, Brezoiul, ori Rm. Vâlcea, 
Drăgăşaniul, Govora, Olăneştiul, Ocnele Mari, Horezu, 
minunate locuri aşezate într-o zonă la confluenţa Ardealului, 
Olteniei şi Munteniei, toate acestea constituind un capitol 
aparte despre “Împrejurimi”. 


Trebuie amintit că, deşi este o staţiune mică, totuşi 
abundența de cărţi poştale se explică prin miracolul de 
atracţie al locului, existând aici şi depozite ale Editurilor din 
Bucureşti precum Dumitru Şorlei, Moise Gruia, |. Mangu..., dar 
şi importanţei apelor minerale care l-au determinat pe însuşi 
Napoleon - sfătuit fiind de dr. Carol Davilla - să trimită diligente 

pentru transportul apei de la Căciulata. Tot datorită faimei 
apelor este de remarcat că staţiunea nu a mai parcurs toate 
etapele de la cătun la sat - comună - oraş, ci a trecut direct la 
stadiul de staţiune. 


Frumuseţea locurilor este aceea care-i determină pe 
marii potentaţi ai vremii să-şi construiască vile, sanatoriu şi 
cazinouri pentru petrecerea vacantelor şi a concediilor într-o 
zonă în care dacă odată ai fost, sigur te vei reîntoarce! 

Un loc aparte îl ocupă capitolele adăugate 11 şi 12, 
consacrate întâiul “Litografiilor “— acele superbe imagini în 
tehnicile de început, iar cel de-al doilea “Călimăneştiului de 
azi”, motiv pentru care am alcătuit această ediţie, a Il-a, la 
gândul apariţiei într-o versiune color — ceea ce i-ar spori mult 
calitatea dat fiind concentrarea şi lucrul asupra imaginii. 

Dan Zamfirache 
New Delhi 


2000 

DPredoslovie 


Sunt idei care se ivesc de multe ori în mintea şi memoria 
fiilor unor locuri, localităţi, despre care aceştia îşi amintesc şi 
evocă, cu duioşie, străzi, case, oameni, instituţii şi alte lucruri, 
de care se leagă viaţa lor, ei fiind oamenii locului, aşa cum pe 
bună dreptate, li se mai spune. 

Autorul, d-l Dan Zamfirache, aidoma acestor “fi” 
reuşeşte să pună între coperţile volumului de faţă, istoria 
ilustrată a oraşului Călimăneşti, cetate veche din negura 
vremurilor, vatră de români autentici şi harnici, vechi locuitori ai 
acestui pământ binecuvântat de Dumnezeu, întru 
înzdrăvenirea celor suferinzi. 

Dan Zamfirache este autentic fiu al Călimăneştiului şi a 
găsit cu cale să se “achite” de obligația morală faţă de locul 
unde s-a născut, a văzut lumina zilei, unde a auzit prima dată 
graiul românesc al mamei sale Maria Zamfirache, unde a 
zgâriat întâia oară semnele alfabetului, zugrăvind cu migală 
conturul vorbirii limbii materne! 

Alcătuirea unei lucrări privind povestea ilustrată a 
Călimăneştiului, cu ajutorul cărţilor poştale ilustrate, cere 
pasiune, cercetare atentă, cere căutări şi mult adevăr în 
descrierea realităţii istorice a monumentelor, edificiilor publice, 
a caselor cu rezonanţă istorică, a oamenilor (personalităţilor) 
intrate în istoria localităţii cu investitură de cultură şi ştiinţă! Se 

cere har şi dăruire. Autorul şi-a asumat aceste responsabilităţi, 
şi, îndemnat de dorul pământului matern, a creat volumul 
acesta, trebuincios nouă tuturor, nu numai cercetătorilor de 
monografii, dar şi oamenilor de specialitate, istorici, tuturor 
iubitorilor de conţinut românesc, mai ales celor ce s-au 
tămăduit la băile Călimăneşti ori s-au plimbat în pitorescul plai 
vâlcean. 

Cartea este structurată pe categorii de cărţi poştale 
ilustrate ce aduc în faţa noastră, a cititorilor, monumente 
istorice, nume de oameni şi familii, case, vile, edificii, parcuri, 
izvoare de ape tămăduitoare, port naţional popular al locului 
de baştină, vecinătate, împrejurimi etc. 

Lucrarea se impune şi se recomandă singură, ca o filă 
de turism autentic prin locurile vâlcene pline de istorie, intrată 
în memoria cartonului ilustrat. 

Călimăneştiul nu este numai cel de azi, el este şi cel de 
mai de mult, cu pitorescul său naţional, de drumeţie şi de 
petrecere de bun simţ al omului îndrăgostit de natură. 

Călimăneştiul este meleagul udat de bătrânul Olt, cel 
cântat frumos şi duios de Octavian Goga. 


mai 1997 


Aurică Smaranda, 
Secretar general al  Societăcii Numismatice 
Române 

Nimic nu e mai plăcut ca întoarcerea la origini, amintirea 
şi păstrarea intactă a imaginii locului unde ai copilărit! 

Şi pentru că locul acesta m-a atras - dar mai ales i-a 
făcut şi pe alţii să-l iubească, m-am gândit să nu las uitării 
imaginea a ceea ce a fost această minunată staţiune - perlă a 
Oltului, numită Călimăneşti - loc plin de istorie peste care 
timpul şi vicisitudinile n-au reuşit să-i ştirbească din faimă şi 
frumuseţe. 

Fiecare epocă şi-a pus amprenta asupra localităţii, 
mărturiile fiind păstrate şi astăzi, constituind prețuirea de care 
ele s-au bucurat din partea localnicilor. Este de ajuns să 
amintim că prima menţiune datează din timpul lui Mircea cel 
Bătrân la 8 ianuarie 1392, cu referire la Mănăstirea Cozia. Dar 
prima menţiune documentară o găsim în “Condica mănăstirii 
Cozia”, la 20 mai 1388, când Mircea cel Bătrân spune “... a 
binevoit domnia mea să rădic din temelie o mănăstire ... la 
locul numit Călimăneşti pe Olt, care a fost mai înainte satul 
boierului domniei mele Nan Udobă, pe care cu dragoste şi 

multă osârdie, după voia domniei mele, I-a închinat mai înainte 
zisei mănăstiri”. 

Călimăneştiul are un trecut zbuciumat, determinat de 
împrejurări istorice şi sociale. Ca cele mai multe dintre sate a 
luat fiinţă în jurul unei mănăstiri. Legenda spune că mănăstirea 
Cozia - de care este legată naşterea satului - a fost ridicată în 
locul sau în apropierea - alteia, zidită de Negru Vodă. Urmele 
ei se găsesc la poalele muntelui Capra, ceva mai la nord de 
mănăstirea Cozia. Întemeierea Principatelor găseşte în 
câmpul Coziei un mănunchi de case mici (satul Cozia), ce 
coborau pe poalele munţilor până spre apa Oltului. “În aceste 
case îşi trăiau nevoile câţiva români care, - poate - făceau 
puntea de legătură dintre strămoşii noştri Daco-Romani şi noi 
Românii” (|.Simionescu - Ţara noastră. Oameni, locuri, lucruri, 
ed. II Bucureşti, 1938). De altfel pe toată valea Oltului sunt 
presărate urme romane (castrul de la Dăeşti, urmele termelor 
romane de la Bivolari, Masa lui Traian etc.) care mărturisesc 
latinitatea noastră. 

Urmele aşezării se pierd în negura vremurilor, localitatea 
actuală înfiripându-se probabil în secolele V - VII e.n. când 
vechea obşte sătească, ce se întindea pe malurile Oltului, pe 
dealurile de la poalele Coziei, s-a destrămat, fiind împărţită 
între oamenii de vază ai vechii obşti: Căliman, Şerban, Stoian, 
Bogdan, care vor înfiinţa localităţile Călimăneşti, Şerbăneşti, 
Stoeneşti şi Bogdăneşti. 

Din cartea profesorului |. Petrescu-Burloiu (1944) aflăm 
că Mircea cel Bătrân îşi alege acest loc pentru a construi aici 
un lăcaş de închinăciune. lar pentru că locuitorii tulburau 
liniştea, domnitorul a mutat satul în Poiana Priboienilor, în sud- 
vestul Coziei, pentru ca mai târziu - spre anul 1500 - o parte 
dintre locuitori să se aşeze către vărsarea pârâului Căciulata 
în Olt, pe locul actualului izvor, iar alţii mai jos, spre vatra 
actuală a Călimăneştiului, unde şi-au construit pe Câmpul lui 
Căliman o biserică veche din bârne (la 1741) în jurul căreia a 

luat fiinţă satul Călimăneşti, după numele celui mai înstărit 
dintre primii locuitori, Căliman. 

Mărturii văzute încă pe locul lor - precum Masa lui Traian 
din defileul Oltului, dăltuită în stâncă de romani în scopul 
construirii drumului din defileu, pe lângă care trece azi calea 
ferată, Arutela (Bivolari) - castru roman construit din piatră în 
timpul împăratului Hadrian - cu terme ce foloseau apele 
minerale din jur, Tezaurul de monede dacice format din 300 de 
piese, găsit la Jiblea, precum şi monedele de la Bivolari - toate 
acestea confirmă existenţa unei puternice aşezări dacice ca 
important nod rutier al vremii. 

lată numai câteva argumente pentru care am decis să 
păstrez vie amintirea trecerii prin epoci a acestei minunate 
staţiuni prin colecţia de vederi vechi ce constituie o mărturie şi 
în acelaşi timp un document viu care adaugă staţiunii o 
impresionantă imagine a ceea ce a fost dar mai ales ceea ce 
mi-aş dori să rămână în memoria oamenilor locului, a celor ce 
o vizitează, o adevărată Perlă a Oltului, numită aşa chiar de 
marele lorga. 

Înainte de toate aş dori să trec în revistă câteva repere 
care sporesc nota de interes a locului. Meritoriu în acest sens 
este şi faptul că aici învăţământul are o veche tradiţie - prima 
şcoală înfiinţată la Călimăneşti datând din anul 1838, iar încă 
din anul 1890 localitatea trece în rândul staţiunilor balneare 
situând-o chiar până în ziua de azi printre cele mai de seamă 
staţiuni cunoscute prin efectele sale curative nu numai pe plan 
naţional dar şi internaţional. 

Remarcabil este că localitatea, datorită descoperirii 
izvoarelor de apă minerală către jumătatea secolului al XIX - 
lea, nu a cunoscut evoluţia sat - târg - oraş, ci din prima fază 
(sat) a trecut direct în a treia (oraş). Casele erau “mici şi 
sărăcăciose”, alcătuite din tindă, cameră şi chiler. Satul 
ajunsese să se întindă până către Sfrengheş, hotarul de sud al 
Căciulatei. 

În anii următori lui 1864 aveau să se definitiveze cele 
patru unităţi din care era format: satul Călimăneşti, satul 
Seaca şi cătunele Căciulata şi Gura Văii. Tot în anul 1864 
începe construirea de case în Câmpul lui Dan, dintre şosea şi 
Olt, pe fâşii de teren cu care fuseseră împroprietăriți locuitorii. 
Casele clădite aici erau mari şi cu pereţii “mai totdeauna” din 
cărămidă, iar acoperişul din ţiglă. Gospodăriile sunt mai 
arătoase şi mai înstărite decât în restul satului - subliniază 
profesorul |. Petrescu-Burloiu. 

Efectele curative, folosirea apelor termale este însă 
atestată mult mai înainte - de pe vremea romanilor - când în 
timpul împăratului Hadrian (117 - 138 e.n.) la castrul roman 
Arutela se foloseau apele sulfuroase pentru tratarea 
reumatismelor. Efectul terapeutic al apelor minerale ia 
amploare mai ales odată cu descoperirea izvorului nr. 1 
Căciulata considerat de specialişti drept “o comoară, un izvor 
UNIC”. 

În 1854 ia fiinţă la Călimăneşti un “stabiliment” balnear 
rudimentar. Faima apelor minerale creşte de la an la an. Vine 
aici în 1860 Mihail Kogălniceanu, iar împăratul Franţei, 
Napoleon al Ill-lea se tratează cu apă de Căciulata la 
recomandarea doctorului Carol Davilla - trimițând regulat 
diligente ce transportau damigene cu apă. În 1873 apa de 
Călimăneşti primeşte “Medalia de aur' la Expoziția 
internaţională a apelor minerale de la Viena, iar în 1893, în 
Elveţia, apele minerale de la Călimăneşti, Căciulata şi Cozia 
obţin diploma “Grand Prix” şi medalia de aur. 

Spre sfârşitul secolului al XIX-lea apare fenomenul de 
îmbuteliere şi comercializare a apelor minerale prin sticle, 
creşterea faimei făcând posibilă apariţia construcţiilor de o 
frumuseţe aparte care se mai păstrează şi azi, dovadă fiind 
personalităţile care au dorit să se odihnească aici în ambianta 
plină de farmec a vilelor Cantacuzino, Mihailidi, Măcelariu, 
Piantine, Meri, Nicolescu, Vălimărescu ori Cosma. 

Este momentul când aristocrații Jantea, Macelariu, 
Mihailidi, Stoenescu,  Şorlei, Nicolescu, Seltea, Cosma, 
Cantacuzino şi mulţi alţii îşi construiesc aici vile ce poartă până 
azi parfumul epocii prin măiestria constructorilor vremii. 

În 1855 se inaugurează Pavilionul balnear central de la 
Călimăneşti, construcţie în stil elveţian. Urmează apoi 
construcţia marilor hoteluri: Jantea nr.1 în 1906, Jantea nr.2 în 
1913, marile vile Cosma, Antonescu, Zoe, se măreşte hotelul 
statului la 1 noiembrie 1910, în 1914 se ridică hotelul Cozia 
precum şi vilele: Mary, Păpuşica, dr. Nicolescu etc. În 1919 
Societatea Govora-Călimăneşti intervine pentru construirea 
unei halte şi a unei pasarele peste Olt în dreptul uzinei 
electrice, azi Casa de Cultură. În 1913 este construită uzina 
electrică înlocuind un motor ce funcţiona prin puterea aburilor. 
În 1928 a început pavarea şoselei din dreptul primăriei actuale 
până la izvorul Căciulata, ea fiind terminată şi canalizată în 
cursul anului 1944. Sunt menţionate 9 nuclee industriale: 4 
mori, 4 poverne şi un teasc de ulei ce prelucrau produse 
agricole şi pomicole, dar cea mai însemnată activitatea este 
cea de exploatare a băilor, aceasta rămânând până azi aceea 
care dă faimă localităţii. 

Pentru dezvoltarea staţiunii un loc aparte îl ocupă darea 
în folosinţă a căii ferate Sibiu - Piatra Olt în 1896 - 1902. In 
1910 statul concesionează staţiunea pe 50 de ani Societăţii 
“Govora - Călimăneşti”. Între anii 1907 - 1911 este supraînălţat 
Pavilionul Central şi dotat cu o secţie de tratament balnear ce 
pe parcursul anilor va deveni una dintre cele mai importante în 
tratamentul reumatismelor. Sunt descoperite sonde şi izvoare 
minerale ce dau faimă unică staţiunii: 

- Călimăneşti : izvoarele 4, 5, 14, 7, 8, 6, sonda 


1005 
- Căciulata  : izvoarele 1, 2, sondele 1003, 1004 
- Cozia : izvoarele 1, 2, 3, 4 
- Bivolari : izvoarele 1, 2 
- Păuşa : izvoarele 1, 2 

Remarcabilul rezultatul al cercetărilor specialiştilor vremii 
a demonstrat competitivitatea apelor de la Călimăneşti - 
Căciulata - Cozia cu cele de la Wiesbaden, Bad - Nauheim, 
Evian, Aix - la - Chapelle, Aix - les - Bain. 

Imprejurimile constituiau un prilej în plus de a vizita 
staţiunea: 

- locuri de agrement: parcuri, ştranduri, cazinori, 
moteluri, restaurante, chempinguri.... 

- parcul din faţa Pavilionului cu plante exotice şi fântâna 
cu amorez, 

- pavilioanele din lemn în aer liber - loc de exercitare a 
măiestriei fanfarelor militare, 

- drumul de la Călimăneşti spre Căciulata prin zona de 
pădure cu podul suspendat, 

- terenuri de sport (fotbal, volei, tenis, handbal...), 

- schitul Ostrov cu o istorie aparte, salvat de la dispariţie 
prin supraînălţare cu 15 m de o echipă de specialişti de la 
Institutul Proiect Bucureşti. De un farmec aparte se bucura 
acest loc ce aduna laolaltă cazinoul, schitul cu casele 
călugărilor, ştrandul cu bacul ce traversa unul din braţele ce 
formau insula paradisiacă, vâltoarea - locul de încercare a 
virtuţiilor înotătorilor. 

- multe alte trasee şi surprize pe care orice iubitor de 
natură şi frumos le are la îndemână fără a “face eforturi prea 
mari dar mai ales pentru aşi încărca sufletul de bucurie” aşa 
cum bine-mi spunea scriitorul Mircea Săntimbreanu — un mare 
admirator al locurilor şi în acelaşi timp un statornic vizitator, de 
a cărui prezenţă ne bucurăm în fiecare an în casa actorului 
Florin Zamfirescu. 

Toate acestea au constituit motivul pentru care am 
strâns cu statornicie colecţia de vederi vechi, mărturie vie a 
puternicei mele afecțiuni  “speciale'pentru  inegalabilul 
Călimăneşti. Dedic lucrarea mea sărbătoririi în 2038 a 650 de 
ani de atestare documentară (1388). Bucuria mea ar fi deplină 

odată cu înfiinţarea unui muzeu pe care staţiunea şi-l merită 
din plin. 
Dan Zamfirache 
New Delhi 
1999 


Călimăneşti — parfum de epocă 


Localitatea de care va fi vorba în rândurile de faţă se află 
în judeţul Vâlcea, încă unul dintre acele ţinuturi româneşti în 
care natura face o fascinantă demonstraţie a verdelui, în 
peisaje ce rămân un veritabil balsam în memoria călătorului — 
numit şi “pământul făgăduinţei. aora 

În 1855, tânărul doctor Carol Davilla vizita aşezările 
Călimăneşti, Căciulata şi Cozia, rămânând uimit de 
frumusetea priveliştilor, dar mai ales de bogăţia izvoarelor 
minerale ce ieşeau mai peste tot la suprafaţa pământului. 
Acest francez, îndrăgostit definitiv de România şi devenit, mai 
apoi, împreună cu doctorul N. Kretzulescu, fondatorul 
învăţământului medical românesc, este cel care a început, 
împreună cu o echipă de specialişti, studiul apelor curative din 
zonă, pe care le-a recomandat călduros împăratului Napoleon 
al II-lea care suferea de rinichi. Împăratului i se aduceau cu 
diligenţa sticle îmbuteliate la Căciulata. Aceste izvoare 
puternic sulfuroase, bicarbonate, conţinând între altele clor şi 
sodiu, calciu şi magneziu au stârnit pe bună dreptate în epocă 
interesul european, fiind medaliate cu aur la expoziţiile 
internationale de la Viena (1873) şi Bruxelles (1893). Începând 
cu romanii, care le descoperiseră puterea vindecătoare încă 
din primul secol al mileniului erei noastre, nenumărați oameni 
suferinzi le-au băut şi s-au îmbăiat în ele, găsind astfel 
alinarea pentru multe boli. Forţa lor, intactă până în zilele 
noastre, reface echilibrul secreției stomacale şi stimulează 
contracția vezicii biliare, combătând gastrite, ulcere, boli 
hepato-biliare; sunt în stare să diminueze colesterolul, să 

asigure cantitatea optimă de calciu din sânge, să ajute la 
drenajul căilor renale, provocând adesea măcinarea sau 
eliminarea pietrelor la rinichi; atenuează durerile reumatismale 
cronice, redau mobilitatea articulaţiilor înţepenite; au, de 
asemenea, efecte benefice în afecţiuni neurologice periferice 
şi în sechele posttraumatice dar şi în boli ginecologice şi 
cardio-vasculare. În fine nu e de neglijat amănuntul că unele 
izvoare de la Călimăneşti-Căciulata au remarcabile însuşiri 
antialergice, apa minerală fiind folosită sub formă de injecții. 
Cu 14 izvoare obişnuite, dar şi termale, staţiunea poate fi 
notată într-o carte europeană de recorduri, căci puține 
localităţi balneare deţin, într-un perimetru restrâns, atâtea 
surse minerale. In baza ei de tratament curge un mic “râu 
mineral”. Numai pentru cura externă sunt folosiţi, zilnic, peste 
400000 de litri de apă minerală! Denumirea actuală uneşte 
două localităţi: Călimăneşti şi Căciulata despărțite de un culoar 
de şosea de numai 3 kilometri. El se constuie ca o promenadă 
pe malul drept al râului Olt, unde s-a dezvoltat staţiunea, la 
început cu bătrânul pavilion de băi din Călimăneşti. Ne găsim 
la o altitudine de 280 m, în locul unde râul abia a scăpat din 
defileul Cozia-Câineni, în care a trecut prin înfruntarea 
stâncoasă dintre doi munţi — cei ai Lotrului şi masivul Făgăraş. 
Adăpostită de vânt, cu păduri superbe de jur-împrejur, ce-i 
aduc aer curat, ozonat, staţiunea e deschisă întreg anul, 
toamnele oferind aici, ca în întreaga zonă, un regal de culori. 
La Căciulata, în apropierea mănăstirii Cozia, trei mari hoteluri 
de cură - “Cozia”, “Oltul”, “Căciulata” — au bază proprie de 
tratament, cu piscină în aer liber, cu instalaţii de electro-terapie 
pentru băi de apă minerală dar şi de plante şi de lumină. 
Turismul într-o astfel de zonă ca a Vâlcei este o predestinare. 
Călimăneşti-Căciulata formează un fel de “triunghi magic” 
balnear, împreună cu staţiunile vecine Olăneşti şi Govora. Aici 
nu numai izvoarele minerale, care se găsesc la tot pasul şi se 
vor mai descoperi şi altele, cu siguranţă, ci şi peisajul te 
vindecă: de insomnie, de stres, de angoase. În Vâlcea, 

muzeele, monumentele naturii, ca şi cele religioase şi istorice 
aproape că nu-ţi dau răgaz. Lângă cele trei hoteluri de cură, la 
Căciulata, e mănăstirea Cozia. Cine iubeşte istoriile cu 
cavaleri medievali, va fi interesat să afle că acela care a zidit 
lăcaşul, Mircea cel Bătrân (1386-1418), domnitor al Ţării 
Româneşti, poate fi văzut într-o impresionantă frescă în 
pronaosul bisericii de aici. Chiliile mănăstireşti se înalţă albe, 
chiar deasupra râului Olt, încântând vizitatorul de azi cu o 
imagine care i-a impresionat cândva şi pe poeţii romantici. 
Grigore Alexandrescu trebuie să fi fost şi el impresinat după 
300 de ani de la vizita lui Paul Alep când, entuziasmat, înălța 
unele din cele mai frumoase versuri dedicate Oltului, Coziei: 


“Ale turnurilor umbre peste unde stau culcate 
Către țărmul dimpotrivă se întind, se prelungesc 
Şi-ale valurilor mândre generaţii spumegate 

Zidul vechi al mănăstirii în cadență îl izbesc.” 


Demn de amintit e faptul că localitatea a fost remarcată 
încă din lucrări mai vechi ca aceea din “ România Balneară şi 
Turistică ” - Turing Clubul României 1932 (Emil Ţeposu & 
Valeriu Puşcariu) unde se descrie pe larg staţiunea, oferind o 
serie întreagă de informaţii, ceea ce face să credem că ea se 
bucura de o atenţie deosebită în peisajul turistic românesc: 


Ape cloruro-sodice, sulfurate, calcice şi diuretice. 


SEZON: 1 iunie - 30 Septembrie. Cura de diureză cu apă de Călimăneşti 
se poate face în tot cursul anului. 


COMUNICAŢII. Două gări locale Jiblea (2'2 km. de staţiune) şi halta 
Călimăneşti (Ostrov), aceasta din urmă numai în timpul sezonului. 


SERVICII PUBLICE. PTT, 8 medici, farmacie. 

HOTELURI, VILE, PENSIUNI, RESTAURANTE. Hotelul Soc. Govora- 
Călimăneşti (300 camere), Jantea Nr. 1 şi 2 (250 camere), Cozia, 
Carpaţi, Seltea, 

V. Cozma, Măcelaru, Prahoveanu, Vasiu, Cincu, Bujorescu, Cuprian, 
Ursulescu,.. 


SITUAŢIA GEOGRAFICĂ, ISTORIC. Călimăneşti-Căciulata e una din 
staţiunile balneo-climaterice cu care natura a fost deopotrivă de darnică, 
atât în ce priveşte efectele curative ale apelor, cât şi în minunatele poziţii 
pitoreşti ce îmbrăţişează fermecătorul defileu al Oltului. 

Descoperită din întâmplare de către doi călugări ai M-rei Cozia în 
1848, apa de Căciulata a devenit curând apoi cura obişnuită a boierilor 
care veneau aci în vilegiatură. Datorită unuia dintre ei, A. Golescu, 
izvorul a fost săpat şi apărat de inundaţiile Oltului, iar renumele “apei 
puturoase' de la Căciulata a trecut şi dincolo de graniţele ţării. 

Însuşi Napoleon al II-lea care suferea de gravelă, sfătuit de Dr. 
Davilla, urma să facă în 1869, o cură de Căciulata, dar evenimentele 
politice l-au împiedicat să mai vie la Căciulata. 

După secularizarea averilor mănăstireşti, staţiunea a trecut în 
proprietatea Statului, care a cedat-o spre administrare Soc. Govora- 
Călimăneşti. Aceasta a executat sub îndemnul D-rului Botescu, începând 
din 1910, majoritatea actualelor construcţii şi instalaţii balneare, care poi 
rivaliza cu cele din stăinătate. 


ALTITUDINE. 280 m. 


CLIMAT foarte plăcut, constant, fără schimbări brusce de temperatură şi 
umiditate. Temperatura mijlocie în timpul verii: 19 °C . 


IZVOARE MINERALE. Izvoarele de la Călimăneşti-Căciulata fac parte 
din categoria apelor clorurate sodice neconcentrate, conţinând iod, brom, 
şi mai ales sulf, şi din a celor clorate sodice sulfatate calcice slab litinate 
şi radioactive. 

Prima analiză a izvoarelor datează din 1830, Dr. Caillat le descrie 
în “l'Union medicale” (1859), iar D-rul Bernard după ce le face analiza 
apelor, le expune la expoziţia internaţională de la Viena (1873). Astăzi se 
cunosc 32 de izvoare cu un debit ce trece de 200000 litri pe zi, situate 
parte în Valea Sărată, parte în Valea Glodului, iar altele în dosul 
stabilimentelor balneare. 


Izvoarele cele mai însemnate sunt: 


18 


C 'lim 'ne]ti'2038 


1. Izvorul Căciulata la 2 km de Călimăneşti pe malul drept al 
Oltului, la o cotitură a râului. Prin situaţia sa, fiind totdeauna ameninţat de 
revărsările Oltului, Statul şi apoi Societatea au făcut continuu lucrări de 
apărare care au fost definiv sfârşite în 1902, punând astfel izvorul la 
adăpost de orice pericol. Analizele ulterioare au dovedit că după 
recaptare, apa nu şi-a scimbat nimic din proprietăţile sale. 


Apa de Căciulata, cu o temperatură de 11° C, limpede, are un 
miros slab de hidrogen sulfurat, e puţin sărată dar plăcută la gust. Debitul 
este de 320 litri pe oră. Densitatea 10013, D crioscopic 0,10, indicele de 
refracție la 17%5=3335. Ea este slab alcalină. 


2. Izvorul Nr. 5 are o apă limpede cu un miros uşor de sulf; 
temperatura 793 C, gustul sărat pronunţat, reacţia alcalină. Conţine 19,2 
gr. 9/00 săruri: clorură de sodiu, potasiu, magneziu, calciu; sulfat de 
magneziu, iodură şi bromură de sodiu; puţin carbonat de magneziu, 
siliciu, sulf hidrat de calciu şi hidrogen sulfurat. 


3. Izvorul Nr. 6 are o apă puţin sărată amăruie şi cu proprietăţi 
purgative, graţie marei sale mineralizări şi în special existenţei sulfaţilor şi 
clorurei de magneziu. Temperatura 17° C, densitate 1.0010. 


Indicaţii terapeutice. 


Rezultatele fericite căpătate prin întrebuinţarea acestei ape, au arătat că 
ea e mai ales indicată în artrism, în general, gută cu diversele ei 
manisfestări, litiaza renală urică, în doze mici în litiaza oxalică şi în 
pielitele uşoare, în infecțiile cronice ale căilor urinare, afecțiunile tubului 
digestiv şi a anexelor, congestia ficatului, diabet, obezitate, arterio- 
scleroză cu rinichi permeabil... 


Stabilimente balneare şi medicale 


1. Un mare stabiliment balnear modern şi confortabil cu băi calde, băi 
sulfuroase şi de acid carbonic, instalaţii de fizio, radio şi radiumterapie. 


2. Cura de băut se face de obicei la izvorul Căciulata. 

Deasupra izvorului, pe platformă, este construit un pavilion frumos, care 
adăposteşte publicul în timp de ploaie; iar împrejur s-a amenajat un parc 
splendid, plantat cu brazi şi tot felul de arbori. În ultimul timp s-a mai 

construit un bufet frumos şi un pavilion de muzică. Bolnavii care nu pot 
veni la izvor, fac cura acasă. Rezultatele obţinute arată că apa de 
Căciulata pusă în sticle nu-şi pierde din eficacitatea ei. 


3. Instalaţie specială pentru băi reci în Olt, cât şi cură de soare şi nisip 
(helioterapie) pe plaja din Ostrov, bine amenajată. 


4. Laborator de bacteriologie şi analize chimice. 

În staţiune bolnavii beneficiază de cura de repaos şi mai ales de cura de 
munte. Posibilitatea de aplicare a tuturor agenţilor terapeutici ai 
bacteriologiei moderne, completează pe aceea a apei de Căciulata. 


STAŢIUNI SIMILARE STRĂINE: Aachen, Aix les Bains, Eaux Bonnes, 
Baden-Viena, Vittel, Evian, Contrexeville, Martigny, Capvern. 


DISTRACȚII. Plimbări în parc şi “Ostrov”, cazinou cu reprezentații 
artistice (concerte, serate, baluri), skatting, tenis, muzică în parc, cât şi la 
izvorul Căciulata. 


Turism. 


1. La Sibiu 

2. La Rm. Vâlcea, unul din cele mai pitoreşti oraşe din ţară, cu vechi 
biserici zidite de principii, episcopii şi boierii olteni, conţinând preţioase 
odoare (biserica Sf. Paraschiva, întemeiată de domnitorul Pătraşcu cel 
Bun; biserica episcopală, clădită în sec. XVl-lea de arhiepiscopul 
Euthimie al Severinului şi de episcopul Mihail cu numeroase relicve, 
biblioteca episcopiei posedă de asemeni cărţi vechi bisericeşti de mare 
importanţă; biserica Sf. Fecioare Maria; biserica Sf. Gheorghe... 

3. Drăgăşani, orăşel situat într-una din cele mai bogate regiuni în 
podgorii. În apropierea lui turcii au zdrobit pe eteriştii greci în 
1821.(monument comemorativ). 

4. Băi: Ocnele Mari, Ocniţa, Govora.. 

5. Brezoi, 17 Km, staţiune climatică pe malul Lotrului şi unul din cele mai 
pitoreşti şi înstărite sate ale Olteniei. Se pot face excursii în munţii 
Lotrului, la Mălaia şi la Voineasa. 

6. Câineni, 37 Km, localitate situată pe locul fortăreței romane 
Ponsvetus. Aici s-a deschis pentru întâia oară pe vremea stăpânirii 
austriece a Olteniei (1718-1739), drumul prin defileul Oltului (via 
Carolina). Între Călimăneşti şi Câineni sunt demne de vizitat mănăstirile: 

Cozia, Stânişoara,Turnu, Cornet - zidită de banul Craiovei Mareş 
Băjescu în sec. XVII-lea. 


Din Rm Vâlcea: 
1. Băile Olăneşti, Govora. Mănăstirile: Frăsinei, Bistriţa, Arnota, Horezu, 
Polovragi. 


M-rea Bistriţa a fost întemeiată în 1518 de fraţii Craioveşti, care au clădit 
şi paraclisul mănăstirei cu admirabile borduri la uşile de la intrare. 
Edificiul actual e mult mai nou. C. Brâncoveanu a restaurat-o, iar Barbu 
Ştirbei a reânoit-o fără ca să-i mai păstreze ceva din înfăţişarea veche. 
Conţine preţioase odoare şi moaştele Sf. Grigorie Decapolitu. În 
apropierea mănăstirei se află peştera Sf. Grigorie, iar la 1 oră depărtare 
Măn. Arnota clădită de Matei Basarab pentru a îngropa corpul tatălui 
său vornicul Danciu, adus din Ardeal. 


M-rea Horezu (după hrisoave Hurezi) e o adevărată minune 
arhitecturală. Întemeiată în 1694 de C. Brâncoveanu şi înzestrată cu 
moşii şi odoare preţioase e locuită până în 1862 de călugări, iar de atunci 
încoace de călugăriţe. La acest monument care oglindeşte perfecțiunea 
arhitecturii curților boiereşti la sfârşitul sec. XVII-lea sunt de admirat 
foişorul lui Dionisie, după numele arhimandritului Dionisie Bălăcescu care 
l-a construit în 1763; arhondaricul, trapeza, paraclisul, cu fresce, tâmplă 
şi uşi din timpul lui C. Brâncoveanu, pridvorul bisericei cu minunate 
fresce, biserica cea mare cu tâmpla şi frescele făcute de meşterii Marin 
şi Preda, care au zugrăvit şi pe ctitorul ei, C. Brâncoveanu cu întreaga lui 
familie, în tinda bisericii. 

Tot în tindă sunt 4 morminte printre care şi cel al domniţei 
Smaranda, fiica domnitorului. Lângă mănăstire se află bolniţa, zidită de 
doamna Maria, soţia lui Brâncoveanu, iar în apropiere schiturile: Sf. 
Apostoli şi Sf.Ştefan (zidit de Şt. Brâncoveanu, fiul lui Constantin... 


Alpinism. Pe muntele Cozia. 


Din Lotru, urcuş 5 ore. La jumătatea drumului se află M-rea Stânişoara, 
pusnicie veche (Schitul Nucet), înfiinţată de boierul Gh. Clucerul şi Marin 
Buliga-1747. Situaţia Mănăstirii e din cele mai pitoreşti, de jur împrejur 
ridicându-se vârfurile: Ciuha Neamtului, Durducul  (Borcanul) şi 
Foarfecele. 

Astfel de date găsim şi în volumul “Oltenia” tipărit în atelierele 


“Ramuri” Craiova - Fundaţia Culturală Regală “Regele Mihai l”. 
Articol de P.M.Preda la 1943. Citez câteva fragmente: 


Călimăneşti 


Localitatea Călimăneşti se găseşte la o altitudine de 280 
m, într-una din cele mai pitoreşti poziţii a Văii Oltului. 

În mijlocul acesteia se găseşte un frumos Ostrov, loc de 
recreaţie pentru vizitatori, iar în spatele staţiunii se ridică în 
abrupt, un masiv muntos împădurit, ceea ce face din staţiunea 
Călimăneşti şi o staţiune climaterică de prim ordin. 

Apele minerale din această localitate erau cunoscute şi 
sunt menţionate de multă vreme de specialişti ca dr. Meyer în 
anul 1829, Dr. Episcopeanu în 1837, Dr. Fătu şi Caillot, în 
1850. 

Primul lor proprietar ar fi fost diaconul Gheorghe, care 
stăpânea acele ape de la egumenul Nectarie care le-a trecut 
apoi Mânăstirii Cozia. După secularizarea averilor 
mânăstireşti, ele au revenit statului. 

Primul stabiliment de băi şi un hotel au fost construite de 
stat între anii 1881 şi 1886. 

După 1910, de când exploatarea acestei staţiuni a fost 
concesionată Societăţii Govora - Călimăneşti, s-au făcut 
îmbunătăţiri cu totul remarcabile, atât în ceea ce priveşte 
captarea apelor, cât şi în folosirea lor. 

Intr-o descriere .... “Staţiunea este înzestrată azi (1943) 
cu un Institut de fizioterapie, cu secţii speciale de hidroterapie, 
electricitate, băi de acid carbonic, secţii de inhalaţii, de 
diatermie, raze ultra-violete, etc. 

Hoteluri spaţioase şi bine amenajate asigură vizitatorilor 
confortul necesar. 

Apele mineralizate izvorăsc din conglomerate eocene, 
totdeauna la contact cu strate de marne. 

Numărul izvoarelor captate este de 32, având în total un 
debit de 230.000 litri în 24 de ore. 

Apele tuturor izvoarelor au aceeaşi compoziţie, însă cu 
variatiuni procentuale ale elementelor mineralizante. Toate 
conţin hidrogen sulfurat liber şi bioxid de carbon. În special 
izvorul Puturosul (6 sau 8) este foarte bogat în asemenea 
elemente volatile. 

Concentrația în elementele mineralizante variează între 
0,5-5 grame la litru (ape cu concentraţie mijlocie), până la ape 
cu concentraţie mare care conţin până la 29 gr. la litru. (% 

Apele minerale de la Călimăneşti sunt folosite sub formă 
de băi şi sunt indicate în reumatisme cronice, anemie, scrofuri, 
leziuni sifilitice, boli de femei. 

Apa izvorului 6 se foloseşte ca apă de băut cu efecte 
bune în hiperclohidriile simple, gastrite hiperacide, constipaţii. 
(4) 

În general, actiunea terapeutică a apelor de Călimăneşti 
egalează apele de la Aix les Bains, Eaux-Bhonnes, Aix la 
Chapelle şi Baden-Wien (*: 


Despre Căciulata se spune: 


Apele din această staţiune merită o atenţie specială 
pentru efectul lor aproape miraculos în afecțiunile renale. 
Există aici un singur izvor, captat la o depărtare de 4 m de 
malul Oltului. El era cunoscut altădată sub numele de “isvorul 
lui Golescu”, iar astăzi sub numele de Căciulata. 

Din datele de literatură (254% şi alte broşuri publicate 
aflăm că izvorul a fost descoperit în anul 1848 de 2 călugări, 
Partenie şi Ghenadie. A fost captat mai târziu de Alexandru 
Golescu (1854) spre a-l feri de inundarea Oltului. Astăzi este 
proprietatea statului şi dat în concesiune spre exploatare 
Societăţii Govora-Călimăneşti. 

O captare mai bună s-a făcut în anul 1887 de către 
inginerii Brochet şi Mercier. Captarea definitivă a fost 

executată de stat, prin inginerul Puşcariu între anii 1902-1903. 
Izvorul se găseşte captat sub nivelul Oltului, în gresii eocene, 
pe un pat de argilă. Apa este ascendentă datorită în bună 
parte şi gazelor pe care le conţine. 

Debitul, la început, când a fost captat, era de 182 litri pe 
oră, iar astăzi este, în medie de 212 litri pe oră. 

Analiza apei a fost făcută de numeroşi chimişti între care 
Bernard, Grindeanu, Saligny, Carnot, Pfeiffer, Crasu, Damian 
şi Petrescu. 

După una din analizele executate de Crasu®® acest izvor 
conţine, la 15 °C, următoarele elemente la litrul de apă: 


0,9697gr 0,0092gr 

{1 [0,00039r 0,0002gr 

0,0246gr 0,1093gr 0,0098gr 
Oo 


0,4094gr 0,0488gr] | 
0,5711gr| Fe | ume | | | 
0,0105gr| Al | ume | | | 


TOTAL GENERAL: 2.1629 gr./l 


După alte analize, rezidiul fix este de 1,36 gr. la litru de 
apă, temperatura 10,7 °C, radioactivitatea după Hurmuzescu, 
de 0,17 M. Este deci o apă clorurată, slab iodurată, alcalino- 
teroasă, slab litinată cu concentrație mică. 

Apele de Căciulata (izvorul miraculos de Căciulata) se 
administrează numai sub formă de apă de băut şi este cea 
mai de valoare apă minerală în afecțiunile căilor renale din 
întreaga Românie, concurând cu cele mai însemnate surse ale 
Apusului şi are o putere vindecătoare de netăgăduit. 

El este astăzi bine studiat clinic şi farmaco-dinamic de 
numeroşi doctori: D-na Bălăşoiu, Băltăceanu, Vasiliu, Coca, 
Cociaşu,... Este o apă cu o mare putere diuretică, spală căile 
urinare, scade acidul uric din sânge şi influenţează în bine 
glicozuriile simple şi diabetul. 

Acest isvor mineral poate fi deci indicat mai ales în 
artrism, în gută, în diferite forme de litiază, în congestie 
hepatică, colecistite cronice. 

Având o valoare curativă atât de importantă izvoarele de 
Căciulata se bucură de o deosebită atenţie din partea 
Societăţii  Govora-Călimăneşti. Un serviciu special îl 
cercetează zilnic spre a se putea elimina eventualele cauze 
externe care ar putea să-l influenţeze. 

Captarea faţă de Olt este făcută în condiţii perfecte, aşa 
că influenţa apelor acestui râu nu se resimte în preţul de 
captare, nici în viiturile cele mai mari ale acestui râu. In 
schimb, se constată oarecari variaţiuni în compoziţia 
elementelor dizolvate în apa izvorului după cum se vede dintr- 
o serie de analize efectuate până acum(%. 

Ambele staţiuni Călimăneşti şi Căciulata au realizat 
progrese cu totul vizibile după ce au intrat în exploatarea 
Societăţii Govora-Călimăneşti, care a făcut sacrificii importante 
pentru ridicarea acestor staţiuni prin crearea confortului 
necesar vizitatorilor şi a instalaţiilor necesare tratamentelor 
medicale. 

Din această cauză numărul vizitatorilor, numărul băilor şi 
sticlelor îmbuteliate cu apă de Căciulata expediate pentru 
consum în diferite localităţi din ţară a avut următoarea evoluţie: 


STICLE ÎMBUTELIATE 
52951 
71797 
75543 
81705 
79489 
75477 
39370 
28544 

927 


Staţiunile Călimăneşti şi Căciulata, prin poziţia lor 
pitorească, natura şi valoarea medicinală a apelor lor, prin 
confortul creat atât în hoteluri cât şi în vile dotate cu instalaţii 
de tratament performante ai căror specialişti sunt dintre cei 
mai buni, pot fi socotite de o valoare cel puţin egală cu aceea 
a staţiunilor cu ape similare din orice localitate din Occident. 


Lucrările amintite dovedesc clar atracţia de care se 
bucurau apele minerale ale stațiunii încă de la descoperirea 
lor. Mai trebuie doar să adăugăm că şi acum staţiunea se 
bucură de un real interes din partea turiştilor atât din ţară cât şi 
din străinătate, oferindu-le acestora pe lângă tămăduire 
numeroase clipe de neuitat. 

Nu e bucurie mai mare decât aceea de a-l vedea ca pe 
vremuri, înfloritor, plin de agitatia turiştilor atât români, cât şi 
străini, când franceza şi italiana se exersau din plin, 
restaurantele şi discotecile răsunau de veselie, cu manifestări 
culturale şi întreceri sportive, cu multe personalităţi ale căror 
colocvii umpleau sălile până la refuz. 


Dan 
Zamfirache 
New Delhi 
1999 

Note: paginile 14 şi 21 


*Nota 1: în lucrarea lui Gavriil Protul “Viaţa şi traiul sfinţiei sale 
părintele Nifon, patriarhul Ţarigradului”, din anul 1520. 


“lar în timpul voevodului Gavril Movilă se spune că în 
urma vizitării împrejurimilor Mănăstirii Cozia, sătenii aveau să 
fie scutiţi de dări în 1619 în schimbul amenajării drumului 
Coziei prin tăierea unei căi în stâncă”. 

Drumul de la Călimăneşti la Cozia e descris şi de 
călătorul Paul Alep care a însoţit pe patriarhul Macarie al 
Antiohiei, tatău său, la 1657. “... de la Călimăneşti drumul se 
transformă într-o potecă îngustă şi prăpăstioasă, unde 
numai un cal poate să meargă odată.” lată şi alte impresii la 
care ţin atât de mult de parcă am simţit la fel deşi peste atâtea 
veacuri: “sunt colţuri de o rară frumuseţe care 
îndepărtează grijile, gonesc melancolia şi luminează 
spiritul. Un om cu adevărat bolnav se însănătoşeşte aici 
de murmurul plăcut al apei şi nu numai de al 
spumegătorului râu curgător dar şi de izvoarele fântânilor 
ce şerpuiesc de pe stânci. Orice vieţuitor ar reînvia la 
privirea acestor munţi cu verdeață înconjurătoare.” Oricum 
bucuria e mult mai mare când cuvintele vin de la alţii şi mai 
ales de la o aşa distanţă! 


*2.  Gh.Murgoci “Terţiarul în Oltenia” An. Inst. Geol. 
Rom. vol |, Bucureşti 1907. 

*3.  I.P.Voiteşti Noţiuni de Geologia Petrolului. 

“4. V. Crasu Ape minerale din România Partea Il — 

Studii Tech. şi Economice seria 
B(Chimie) nr. 23 Inst. Geol. Rom. 
Bucureşti 1943. 

Apele minerale din staţiunile balneare 
climaterice din Ardeal.  Staţiunile 
principale din Vechiul Regat, Basarabia 
şi Bucovina, Bucureşti 1921. 


Am conceput această carte cu gândul la minunatele 
clipe ale copilăriei şi adolescenţei şi, pentru o clipă, n-am putut 
rezista să las uitării amintirea a ceea ce a fost Călimăneştiul 
cândva, pentru ca cei ce o vor citi să-i păstreze vie amintirea 
şi, ceea ce e mai important, să poată dărui şi ei la rândul lor o 
parte din suflet sporirii faimei lui. 

lar dacă putere vor avea să-l facă de neegalat! 


Dan Zamfirache 


New Delhi 
2000 

Piata 


Dacă tot aţi găsit răgazul necesar pentru a zăbovi câteva 
clipe peste această lucrare - în fapt o reprezentare iconografică a 
unui Călimăneşti de altădată - atunci trebuie să aflaţi că respectiva 
monografie se bazează pe cărţile poştale ilustrate emise într-o 
epocă pe care putem să o considerăm de pe acum deja revolută; 
adică pe ceea ce noi numim îndeobşte cartofilie. 

Ea, cartofilia, este pasiunea de a colecţiona şi studia selectiv 
cărţile poştale ilustrate. Denumirea a fost preluată din franceză şi 
este atât de nouă, încât asupra formei de desemnare a persoanelor 
care au acest hobby încă nu s-a ajuns la un anume consens. 
Astfel, despre domnul Dan Zamfirache nu putem să spunem cu 
precizie dacă este cartofil sau cartofilist! 

Putem însă spune cu siguranţă că domnul Zamfirache a ştiut 
să aleagă din “noianul” de vederi de epocă, tocmai acele piese 
reprezentative ale unei localităţi de mare rezonanţă balneară, dar şi 
turistică. Sigur că din acest periplu imagistic de odinioară nu era 
posibil să lipsească nici plutele de pe Olt, nici “Păuşa”, nici trenul cu 
abur pufăind de zor spre “Cârlige”, nici portul popular autentic, nici 
vechile vile şi hoteluri, nici mânăstirile Cozia, Bolniţa, Turnu sau 
Stânişoara, după cum nu era posibil să lipsească vechea Masă a 
lui Traian sau alte puncte recunoscute ca pitoreşti din zona 
Călimăneşti-Căciulata. 

Domnul Zamfirache, să zicem cartofilul, şi-a dovedit - şi ne-a 
dovedit - că din cărţile poştale ilustrate se poate uşor ajunge la un 
adevărat studiu cu nebănuite introspecţii în imagistica vremii. 

Tocmai de aceea, admitem astăzi fără a greşi cu nimic, că 
altor mijloace deja recunoscure, li s-a adăugat în ultimul timp încă 
unul: Ilustrata - Document. 


iunie 1977 Silviu N. Dragomir 
Expert în filatelie si cartofilie 


LOO 2ecre 


In lac de beu 


Cartea poştală - vederea în limbajul obişnit — pe lângă modul 
de trasmitere a unor informaţii de orice natură constituie şi un bogat 
material documentar pentru cercetătorii din orice domeniu. 

Cartofilia, cea care se ocupă cu studiul şi colecţionarea 
cărţilor poştale s-a născut probabil mai întâi din pasiunea pentru 
locuri dragi , din atracţia pe care o exercită “micul petic” de carton 
atunci când ochi pătrunzători şi sensibili găsesc nu numai mijlocul 
de comunicare cu parfumul unor epoci de mult trecute dar şi 
puterea de seducţie a unor tehnici de mult uitate. 

Este şi cazul litografiilor — aceşti precursori ai cărţii poştale 
de la sfârşitul secolului al XIX — lea. 

Privirea îţi este “suspendată” pentru un moment atât timp cât 
admiraţia rămâne inefabilă în faţa îndemânării artiştilor vremii în 
punctarea minuțioasă a celor mai mici detalii. Nu mai vorbim, sau 
mai bine spus, cuvintele devin sărace în a exprima calitatea unei 
litografii, bogăţia de informaţie surprinsă atât de riguros. Spre 
deosebire de tehnicile moderne ce copiază realmente realitatea 
înconjurătoare transformând micul dreptunghi într-o splendidă 
imagine digitală de un efect aproape egal cu cel real, autorii 
litografiilor au trebuit să înlocuiască “teribilul tehnic” al secolului XX 
cu mintea şi cu mâna, individualizând fiecare carte poştală. 


30 


C 'lim 'ne]ti'2038 


Tocmai de aici s-a născut puterea de atracţie şi începuturile 
colecţionării cărţilor poştale. Farmecul lor, puterea de a seduce a 
fost unul din motivele concentrărilor de colecționari în cercuri şi 
cluburi cartofilice. Există acum, practic în toată ţara, puternice 
cercuri cartofilice precum cele de la Piatra Neamţ, Bucureşti, 
Timişoara, Piteşti, Rm. Vâlcea, Cluj, Oradea, Braşov, Constanţa, 
laşi. 

În vremuri de demult singurul contact între oameni îl 
constituia scrisoarea sau cartea postală folosind reţele rudimentare 
ale timpului. Există dovezi cum ar fi aceea a lui Confucius din 
secolul 6 ce demonstrează eficienţa sistemului poştal din timpul 
dinastiei Chu (1111-255 îe.n.), mai mult, el afirmând că un 
document ajungea mult mai repede la destinatar printr-un serviciu 
de tip poştal decât cel folosit de conducătorul suprem. Mai târziu în 
secolul 3 î.e.n. sistemul e îmbunătăţit prin introducerea curierilor 
ce-şi schimbau coletele într-o reţea de posturi aflate la o depărtare 
de aproape 9 mile. Acest sistem se dezvoltă în timpul dinastiei Han 
(206 î.e.n. — 220 e.n.) în urma cuceririi noilor teritorii din Asia 
Centrală, dar şi contactelor cu romanii ce aveau un sistem similar. 
Ele se vor dezvolta puternic în timpul dinastiei Tang (618-907) când 
numărul posturilor creşte, corespondenţa fiind trasmisă atât pe 
drumuri cât şi râuri. În secolul XIII Marco Polo remarca în Europa 
calitatea sistemul postal chinezesc din timpul dinastiei Yuan sau a 
celui Mongol, nimic existent în Europa putând fi comparat. Miile de 
oficii postale funcţionând de peste 3000 de ani vor fi înlocuite abia 
în 1896 cu cele Imperiale create şi organizate pe lângă cele 
europene. La 1 ianuarie 1849 e introdus primul timbru poştal în 
Franţa şi odată cu el sistemul de plată care să simplifice structura. 
Mult mai târziu, în 1918 are loc primul zbor dintre Avignon şi Nisa. 
Abia în 1935 o reţea de drumuri poştale lega principalele oraşe din 
Franţa. 

Mişcarea cartofilică a luat amploare în România după 1990 
odată cu reactivarea acestor cercuri care îşi desfăşurau activitatea 
în umbra filateliei. 

Nu constituie obiectul acestei lucrări de a stabili supremaţii 
sau a face comparări între cele două. 

Totuşi, cartofilia — probabil, dat fiind izolarea ei pe o aşa 
perioadă mare — a reuşit să se impună imediat după 1990, fapt 

marcat de altfel şi prin organizarea la Bucureşti în mai 1998 a 
primului For Internaţional de cartofilie din România. Au trebuit 8 ani 
de muncă asiduă pentru organizarea cercurilor teritoriale, atragerea 
colecționarilor la întâlniri de profil, simpozioane, schimburi, vizionări 
şi organizări de expoziţii, apariţia de cărţi, studii cartofilice şi 
concursuri care s-au materializat prin îndrăzneala dacă nu curajul 
de o organiza acest for de cartofilie la Bucureşti. 

lată de ce apariţia unor cărţi cu iz de monografii ilustrate, 
motiv pentru a face un studiu cartofilic ca cele de la Piatra Neamţ, 
Câmpulung şi Călimăneşti — le-am numit în ordinea nu numai a 
apriţiei lor, dar şi a obţinerii premiilor acordate de juriul Forumului — 
a constituit un real interes în zona publicului avizat dar şi în cea a 
susținătorilor. 


Dan Zamfirache 


New Delhi 
1999 

